Хочацца падзякаваць прадпрыемствам усіх форм уласнасці за шматгранную дапамогу і падтрымку раёна. Радуе, што добрыя справы робяць і прадпрымальнікі, якія неабыякава ставяцца да лёсу Кобрыншчыны. Прыемна адзначыць, што такіх людзей нямала. Шэраг камерцыйных структур, якія займаюцца выпускам пластыкавых вокнаў, ахвераваў сваю прадукцыю для праваслаўнага храма, які ўзводзіцца па вул. Інтэрнацыянальнай, а таксама для Спаскага манастыра. Прыемна, што нашы землякі, якія ўжо не жывуць на Кобрыншчыне, таксама займаюцца дабрачыннасцю. Так, прадпрымальнік з Расіі Алег Анатольевіч Нікіцін на рэканструкцыю і аднаўленне праваслаўных храмаў выдзеліў 300 млн. рублёў. Гэтыя грошы паступілі адрасатам. Мяне заўсёды абурае, што некаторыя грамадзяне ніяк не жадаюць усвядоміць, што любая ініцыятыва ці рэальная справа з іх боку як ніколі патрабуецца для ўмацавання Кобрыншчыны, далейшага яе дынамічнага развіцця. Мы ўсе жывем у адным раёне. І праблемы ў нас – агульныя.